Sciant omnes tam præsentes quam futuri quod D. Petrus, Montis-Salionis Dominus, et uxor ejus Eva, quandam sedem domus vacuam, quam Plastrum vocant, quod tenebat ipse et antecessores ejus de Abbatibus Besuensibus, et de Monachis, compunctus corde pro remedio animæ suæ, suorumque antecessorum, reddidit illud sancto Petro, et Besuensi Ecclesiæ, et Monachis penitus liberum: tali modo ut si aliquis de hæredibus suis deinceps aliquam calumpniam super hoc facere voluerit, anathema sit, maranata in perpetuum. Ut hæc redditio inconvulsa permaneat, subscribamus ei testes. Sig. Petri, Hugonis de Varva, Rodulfi Militis de Aquis, Hugonis Clerici de Miribello, de familia sancti Petri, Rotberti Præpositi, Otberti cocci, Hugonis, Willelmi, Lamberti, Tebaldi, Johannis cocci, et aliorum multorum. De Monachis, sign. Dom. Stephani Abbatis, Warnerii Prioris, Wilenci, Johannis, Philippi, Widrici, Roffredi et aliorum.